recursal/SuperWikiNEXT-32B huggingface dataset:
**ארנסט וילהלם הילדברנד** (בגרמנית: **Ernst Wilhelm Hildebrand**‏;  8 במרץ 1833 – 17 בנובמבר 1924) היה צייר גרמני.

ביוגרפיה
--------

הילדברנד היה בנו של בעל קרקע שהפך לימים למנהל תחנת הרכבת בסוראו.

את שיעורי האמנות הראשונים שלו קיבל מקרל שטפק בברלין, ולאחר שנה שהעביר בפריז הוא חזר לגרמניה. בשנת 1875 הוא הפך לפרופסור באקדמיה לאמנויות יפות בקרלסרוהה, ובשנה שלאחר מכן מונה לפרופסור לציור דמויות. בהמשך לימד גם ציורי ז'אנר, היסטוריה וציור פורטרטים. תלמידיו הבולטים באקדמיה כללו את קרל רושלינג, פרידריך קלמורגן ופדרו וינגרטנר.

בשנת 1880, על פי הצעתו של אנטון פון ורנר, הוא מונה לרשת את קרל גוסוב באקדמיה הפרוסית לאמנויות. עם זאת, בשנת 1885 הוא ויתר על ההוראה מסיבות בריאותיות. הוא נשאר חבר באקדמיה ונבחר לכמה קדנציות בסנאט האקדמי.

בתחילה התמקד בציור דקורטיבי, אך עד מהרה פנה לסצינות ז'אנריות, בהשתתפות מרטין לותר והמלכה לואיז. בשנות ה-90 של המאה ה-19 הוא שוב החליף נושאים, הפעם לציור פורטרטים.

הילדברנד קיבל תפקיד בחצר המלכות, שם הפיק ציורים של הדוכס הגדול והדוכסית מבאדן ונסיך הכתר (לימים הקיסר) פרידריך השלישי. הוא גם צייר כמה פורטרטים של פרופסורים באוניברסיטה. מאוחר יותר הוא העז לצייר סצנות מההיסטוריה והספרות הגרמנית, כמו סצנה מפאוסט של גתה.

גלריה
-----

* 
* 
* 
* 
* פאול מאירהייםפאול מאירהיים
* 
* 
*

קישורים חיצוניים
----------------

ויקישיתוף מדיה וקבצים בנושא **ארנסט הילדברנד** בוויקישיתוף

הערות שוליים
------------

1. ↑  Hildebrand, Ernst. In: Meyers Konversations-Lexikon. 4. Auflage. Band 8, Verlag des Bibliographischen Instituts, Leipzig/Wien 1885–1892, S. 527–528.
2. ↑  Ernst Hildebrand, www.artlistings.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116802367
* RKD: 220570
* ULAN: 500405971
* VIAF: 62309697
* WorldCat: viaf-62309697

 |
**חשבון להורים** הוא ספר עיון מאת רון אהרוני העוסק בהוראת מתמטיקה לילדים בגיל בית ספר יסודי. קהל היעד של הספר הוא הורים שרוצים לעזור לילדיהם בהוראת החומר המתמטי של בית הספר היסודי, מורים ומשתלמים לתעודת הוראה.

הספר היה ברשימות רבי המכר, ותורגם לשלוש שפות - אנגלית, פורטוגזית והולנדית.

רקע לכתיבת הספר
---------------

הספר הוא פרי התנסות של אהרוני, פרופסור למתמטיקה בטכניון, בהוראת חשבון בבתי ספר יסודיים במעלות-תרשיחא ובמקומות אחרים. הספר נכתב על רקע המאבק בגישה התבניתית ששלטה עד אותה תקופה בהוראת החשבון, וכן על רקע המאבק בגישת החקר שתוכנית לימודים הבנויה על פיה כמעט נכנסה לתוקף ב-2002, ושכתוצאה מן המאבק הוחלפה לבסוף ב-2006 בתוכנית קונסרבטיבית. הספר היה חלק משני המאבקים.

מבנה הספר
---------

לספר שלושה חלקים. הראשון עוסק בשאלה מהי המתמטיקה, ומהם הנושאים הבסיסיים בחשבון שנלמדים בבית הספר היסודי. מתברר שהתשובה לשאלה האחרונה פשוטה במיוחד – ארבע פעולות החשבון. אולם הפשטות מרמה, משום שהבנת הפעולות כוללת שני חלקים נפרדים – משמעות הפעולות, שפירושו מתי משתמשים בהן, וחישוב הפעולות. חישוב הפעולות נעשה בשיטה העשרונית. שני הנושאים הנלמדים בחשבון הם על כן משמעות הפעולות והחוקים הנובעים מן המשמעות הזאת (כמו חוקי החילוף של החיבור ושל הכפל), ועקרונות השיטה העשרונית ואלגוריתמים בה.

החלק השני של הספר עוסק בכללי דידקטיקה בסיסיים. המחבר טוען שיש שלושה כללים ראשוניים:

* **שיטתיות**: הימנעות מדילוג על שלבים. המתמטיקה בנויה נדבך על גבי נדבך, והחמצתו של שלב משמעה ניסיון לבנות קומה על גבי קומה חסרה. אחד המסרים של הספר הוא שייחודה של המתמטיקה של בית-הספר היסודי הוא בכך שיש בה הרבה שלבים סמויים, כלומר שקל לפספס אותם משום שלמבוגר הם מובנים מאליהם. דוגמאות: העובדה שלכל פעולה יש יותר ממשמעות אחת; הדמיון בין כפל ומנייה (בשניהם חוזרים על אותה יחידה כמה פעמים – זוהי הסיבה שבאלגברה במקום "שתים כפול x" אפשר לכתוב "2x"); משמעות השיטה העשרונית כקיבוץ חוזר של עשרות. עקרון השיטתיות נזנח בגישת החקר.
* **מוחשיות**: התלמיד צריך להתנסות בעקרונות של החשבון בידיים. את מושג המספר יש ללמוד דרך מנייה של עוד ועוד עצמים, את השיטה העשרונית על התלמיד ללמוד דרך קיבוץ עשרות במו ידיו.
* **המילים**: את העקרונות הנלמדים יש לנסח במפורש. המילים הן הדבק של החשיבה, והן מאפשרות שני דברים: לייצב שלבים קודמים שנלמדו, ותקשורת בדבר המושגים האלו. אי אפשר לבנות מושגים על גבי ידיעה אינטואיטיבית בלבד. המסר של הספר הוא שאין לחשוש מניסוחים מפורשים ומדויקים גם בבית-הספר היסודי.

החלק השלישי של הספר מתאר במפורט את המתמטיקה של בית-הספר היסודי מכיתה א' עד ו'.

ראו גם
------

* העמותה הישראלית לקידום החינוך המתמטי לכל - עמותה המקדמת חינוך מתמטי בגישה החופפת לזו המוצגת בספר.
**צַ'אוֹ-פַאן** או **אורז מטוגן סיני** (בסינית: **炒饭**; מסורתית: **炒飯**; פין-יין: **chǎofàn**) היא משפחה של מוקפצים על בסיס אורז האופיינית למטבח הסיני. בסעודות רשמיות בסין נפוץ להגיש מנת צ'או-פאן בתור המנה הלפני אחרונה, כלומר לפני הקינוח.

גם במדינות השכנות לסין נהוג להכין גרסאות שונות של מנות אורז מטוגנות.

מחוץ לסין
---------

צ'או-פאן (באנגלית: Chinese fried rice) נמכר בארצות הברית ברשתות מזון מהיר המתמחות במטבח הסיני. הצורה הנפוצה ביותר מורכבת מכילה תערובת של ביצים, בצל ירוק, ירקות, עם בשר קצוץ, בדרך כלל מתובלים עם רוטב סויה במקום מלח. אורז מטוגן מתוצרת אמריקאית יכול להשתנות במראה במסעדות סיניות בארצות הברית, מחום כהה הנפוץ בחוף המזרחי, עד חום בהיר הנפוץ יותר במערב התיכון האמריקאי. לפעמים מוגש במסעדות סיניות בארצות הברית יחד עם צ'ופ-סואי.

צ'או-פאן היא מנה עממית נפוצה גם בבריטניה, וקוריאה.

לרשת מקדונלד'ס יש מנת צ'או-פאן הנקראת מק-צ'או.

גלריה
-----

* אורז יין-יאנג מטוגן (鴛鴦炒飯) מנה קנדיתאורז יין-יאנג מטוגן (鴛鴦炒飯) מנה קנדית
* אורז יאנג-ג'ואו (扬州炒饭) בארצות הבריתאורז יאנג-ג'ואו (扬州炒饭) בארצות הברית
* מנת "הוקיאן" (福建炒飯) בהונג קונגמנת "הוקיאן" (福建炒飯) בהונג קונג
* צ'ופ סואי על גבי צ'או-פאן, מוגש במסעדה סינית בארצות הבריתצ'ופ סואי על גבי צ'או-פאן, מוגש במסעדה סינית בארצות הברית

קישורים חיצוניים
----------------

ויקישיתוף מדיה וקבצים בנושא **אורז מטוגן סיני** בוויקישיתוף

הערות שוליים
------------

1. ↑  Landing Page(הקישור אינו פעיל)
2. ↑  The Cultural Heritage of China :: Food & Drink :: Cuisine :: Introduction
3. ↑  "Dark Fried Rice - Recipe Detail - BakeSpace.com". נבדק ב-8 בדצמבר 2014. `{{cite web}}`:  (עזרה)
**צ'אויאנגזאורוס** (שם מדעי: ***Chaoyangsaurus***; מילולית: "הלטאה של צ'אויאנג") הוא סוג של דינוזאור מתת-סדרת הצרטופסים שחי במשך היורה העליון שלפני 150.8 עד 145.5 מיליון שנה בסין. המאובנים שלו התגלו בעיר צ'אויאנג בליאונינג ומכאן שמו. הממצאים שלו התגלו בידי החוקרים יאנג ג'ונגג'יין, ג'או שיג'ין, שו שינג ועוד, והסוג תואר ב-1999. הסוג כלל מין בודד - *Chaoyangsaurus youngi*, על שם החוקר יאנג ג'ונגג'יין.

דינוזאור זה היה מראשוני הצרטופסים והיה קטן ובעל עטרה קצרה ומקור מעוקל ונוקשה, באורך של מטר או שני מטרים בלבד ומשקל ממוצע של 12 קילוגרם. כמו מרבית בני קבוצתו היה אוכל צמחים והוא היה דו-רגלי שיכל לנוע במהירות בעת הצורך. הוא דמה מאוד לפסיטקוזאורוס אך היה קל יותר והעטרה שלו הייתה פחות בולטת. למעשה מבנה הראש הזכיר את הפכיצפלוזאורים עם "כיפה" בולטת אך מקומרת מאוד, התחלה של פיצול העטרה המפורסמת אצל דינוזאורים שהשתלשלו ממנו.

הוא חי ברחבי סין הקדומה בקבוצות קטנות וכנראה נלחם ביריביו בעזרת הכיפה הבולטת. הדינוזאור גם הכיל עדויות לנוצות על חלק מגופו, סמוך לגב ומעל זנבו.

קישורים חיצוניים
----------------

ויקישיתוף מדיה וקבצים בנושא **צ'אויאנגזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אולגה ויזינגר-פלוריאן** (בגרמנית: **Olga Wisinger-Florian**‏; 1 בנובמבר 1844 - 27 בפברואר 1926) הייתה ציירת אימפרסיוניסטית אוסטרית, בעיקר של נופים ודומם פרחים.

חיים
----

ויזינגר-פלוריאן נולדה וחיה כל חייה בווינה. היא החלה בשיעורי אמנות פרטיים בגיל 19. מתוסכלת מהתקדמותה ואיכות ההדרכה, עקבה אחר משאלות הוריה והתאמנה כפסנתרנית קונצרטים עם יוליוס אפשטיין. בין השנים 1868 עד 1873 היא זכתה להצלחה מסוימת כפסנתרנית, עד שפציעה ביד אילצה את פרישתה מהפסנתר.

בגיל 30 חזרה ויזינגר-פלוריאן לציור, והקדישה את עצמה לחלוטין לחדר העבודה שלה. היא למדה תחילה אצל אוגוסט שפר ואחר כך אצל אמיל יקוב שינדלר. כשהייתה בת 35 נכללה בתערוכה של אגודת האמנות הווינאית. היא הייתה אחת מתשע הנשים היחידות שהתבקשו לתרום ל- Die österreichisch-Ungarische, אנציקלופדיה בת 24 חלקים על הארצות והעמים של האימפריה האוסטרו-הונגרית - מבין שאר הנשים, ויזינגר-פלוריאן הייתה האוסטרית היחידה.

משנת 1881 היא הציגה באופן קבוע ציורים בתערוכות השנתיות שהוצגו בבית האמן ובהמשך הוצגה לעיתים קרובות בתערוכות בווינה. העבודה שהציגה בתערוכות הבינלאומיות בפריז ובשיקגו זכתה לשבחים ברחבי העולם. ויזינגר-פלוריאן הציגה את עבודותיה בארמון לאמנויות יפות ובבניין האישה בתערוכה הקולומביאנית העולמית בשנת 1893 בשיקגו, אילינוי.

האמנית, שהייתה פעילה גם בתנועות הנשים של המעמד הבינוני באותה תקופה, זכתה להצטיינות ופרסים רבים. ניתן לייחס את הציורים המוקדמים של ויזינגר-פלוריאן למה שמכונה אימפרסיוניזם אוסטרי. בציורי הנוף שלה אימצה את גישתו של שינדלר לטבע.

המוטיבים שהשתמשה בהם, כמו נוף של שדרות עצים, גנים ושדות, הזכירו מאוד את עבודתו של המורה שלה. לאחר שנפרדה משינדלר בשנת 1884 הלכה בדרכה. תפיסת הנופים שלה נעשתה מציאותית יותר. עבודתה המאוחרת בולטת בצבעים מגוונים, עם השפעה ניכרת של אקספרסיוניזם. עם תמונות נוף ופרחים שכבר היו צבעים בסגנון אקספרסיוניסטי בשנות ה-90 של המאה ה-19, היא הקדימה את זמנה שנים.

למרות תחילת דרכה המאוחרת כציירת, ויזינגר-פלוריאן נהנתה מהכרה בווינה.

עבודותיה נכללו בתערוכת City of Women אמניות בווינה בין השנים 1900–1938.

גלריה
-----

* נוף חופינוף חופי
* אגרטל פרגיםאגרטל פרגים
* ארוחת בוקר בקרלובי ואריארוחת בוקר בקרלובי וארי
* טחנה בגויסרןטחנה בגויסרן
* חדר מגוריםחדר מגורים
* הבריכה מעבר לביתהבריכה מעבר לבית
* שוק הדגים בוונציהשוק הדגים בוונציה
* גינה בחווהגינה בחווה

קישורים חיצוניים
----------------

ויקישיתוף מדיה וקבצים בנושא **אולגה ויזינגר-פלוריאן** בוויקישיתוף

הערות שוליים
------------

1. ↑  Harriman, Helga H. (1989-01-01). "Olga Wisinger-Florian and Tina Blau: Painters in "Fin de Siècle" Vienna". Woman's Art Journal. 10 (2): 23–28. doi:10.2307/1358208. JSTOR 1358208.
2. ↑  Austrian Women Painters: 1893 Exposition--page 3, arcadiasystems.org
3. ↑  City of Women | Belvedere Museum Vienna, www.belvedere.at

|  |  |
| --- | --- |
| בקרת זהויות עריכת הנתון בוויקינתונים | 
* GND: 117412929
* ISNI: 0000 0000 6677 515X
* LCCN: no2011141510
* RKD: 85056
* ULAN: 500001973
* VIAF: 52466594
* WorldCat: lccn-no2011141510

 |
**אולג ניקולאייביץ' צלקוב** (ברוסית: **Оле́г Никола́евич Целко́в**;‏ 15 ביולי 1934 – 11 ביולי 2021) היה אמן נון-קונפורמיסטי רוסי, שהיה ידוע בדימויים של פרצופים צבועים בצבע בהיר, שתיארו דפוסי אלימות פסיכולוגיים פנימיים בתרבות העכשווית ומופיעים בציוריו.

ביוגרפיה
--------

בשנת 1956 נערכה תערוכת דירות ראשונה בחדר הבית של ולדימיר סלפיאן (1930–1998). באותה תקופה הוא התקרב לחוג ציירים לא רשמי של אוסקר רבין. בשנת 1958 סיים את לימודיו באקדמיה הלנינגרדית לאמנויות התיאטרון, שם למד תחת המעצב ומנהל תיאטרון ניקולאי אקימוב. בשנות השישים והשבעים, בסטודיו של צלקוב במוסקבה ביקרו לאורך השנים ידוענים כמו ארתור מילר, דייוויד אלפארו סיקיירוס, רנאטו גוטוסו, ליליה בריק, אנה אחמטובה, יוסף ברודסקי, יבגני יבטושנקו (חבר קרוב של צלקוב), לואי אראגון ופבלו נרודה.

תערוכת היחיד הראשונה של צלקוב נפתחה במכון קורצ'אטוב בינואר 1966, אך לאחר יומיים סימן הק.ג.ב. את התצוגה כבלתי מקובלת מבחינה אידאולוגית. בשנת 1977 עבר צלקוב לפריז. זמן מה לאחר מכן, הוא קנה חווה בצרפת, באזור שמפאן, 300 ק"מ מפריז. שם הוא בנה סטודיו בן שתי קומות בו הוא התגורר ועבד.

נפטר ב-11 ביולי 2021 בגיל 86 בפריז, צרפת.

קישורים חיצוניים
----------------

* יצירותיו, באתר artnet
* טטיאנה בורודינה על תערוכת אולג צלקוב בגלריה ABA במנהטן, ניו יורק, 2013. פרטי הביוגרפיה של צלקוב (ברוסית)
* סרטון: אולג צלקוב מדבר על נושא ציוריו בגלריית אקטיס, 2010
* סרטון וידאו מתערוכת צלקוב במוסקבה, קיץ 2014

הערות שוליים
------------

1. ↑  «Другое искусство: Москва 1956—1976», Московская коллекция — СП «Интербук», 1991. Т.I, с.138
2. ↑  VIDEO (3 min.), detail of film «Oleg Tselkov à la Galerie Le Minoutaure», on Russian.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16170653v (data)
* GND: 118876260
* ISNI: 0000 0001 1489 930X
* LCCN: n92000654
* RERO: 02-A003913626
* SUDOC: 15267831X
* ULAN: 500120782
* VIAF: 35254432
* WorldCat: lccn-n92000654

 |
**דוב כחול טיבטי** או **דוב טיבטי** (שם מדעי: *Ursus arctos pruinosus*) הידוע גם בשמות **דוב הימלאיה כחול**, **דוב שלג ההימלאיה**, **דוב חום טיבטי** ו**דוב הסוס** (בטיבטית הוא ידוע בשם Dom gyamuk), הוא תת-מין של הדוב החום שנמצא בשפלה הטיבטית המזרחית. הדוב הכחול הוא אחד הדובים הנדירים ביותר בעולם, ונדיר לראותו בטבע. בנוסף הדוב הכחול ידוע במערב רק באמצעות מספר קטן של דגימות פרווה ועצם, וסווג לראשונה בשנת 1854.

היסטוריה טקסונומית
------------------

הדוב החום של גובי מסווג לפעמים כאותו תת-מין כמו הדוב הכחול הטיבטי; זה מבוסס על הדמיון המורפולוגי, והאמונה כי הדוב החום של גובי מייצג אוכלוסיית שרידים של הדוב הכחול. עם זאת, הדוב גובי מסווג לעיתים כתת-מין משל עצמו, ודומה מאוד לדובים חומים אסיאתיים אחרים.

בית גידול
---------

המידע המצומצם הזמין על ההרגלים והטווחים של הדוב הכחול מעורר את ההשערה שייתכן לצפות מדי פעם בדוב מפסגות הרים גבוהים במהלך זמני אספקת מזון מופחתת, או בחיפוש אחר בן זוג.

מצב שימור
---------

בשל המידע המוגבל מצב השימור המדויק של הדוב הכחול אינו ידוע. עם זאת, בארצות הברית המסחר בדגימות הדוב כחול או מוצרים מוגבל על ידי חוק המינים בסכנת הכחדה מ-1973. הוא מופיע גם בנספח I באמנה בדבר סחר בינלאומי בסוגים בסכנת הכחדה (CITES) כמין מוגן. הדוב הכחול ניצוד בשל חומצות המרה שלו אשר בשימוש ברפואה הסינית המסורתית, והוא בסכנת הכחדה גם בשל הפגיעה בבתי הגידול.

בתרבות
------

הדוב הכחול הוצע כאחת מההשראות האפשריות עבור התצפיות הקשורות לאגדה של יטי. משלחת מ-1960 בהנהגתו של סר אדמונד הילרי שחיפשה עדויות ליטי, חזרה עם שתי פיסות פרווה שזוהו על ידי המקומיים כ"פרוות יטי", שזוהו מדעית מאוחר יותר כמנות פרווה של הדוב הכחול.

קישורים חיצוניים
----------------

ויקישיתוף מדיה וקבצים בנושא **דוב כחול טיבטי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
שירת הים בספר תורה בצורת אריח על גבי לבנה
אריח על גבי לבנה**אָרִיחַ עַל גַּבֵּי לְבֵנָה** (שם מלא: **אריח על גבי לבנה ולבנה על גבי אריח**) הוא השם שמופיע בחז"ל לצורת הכתיבה שבה נכתבות חלק מהשירות בתנ"ך.

מקור וטעם
---------

מקור השם הוא בכך שבתקופת התלמוד 'אריח' היה שמה של מחצית ה'לבנה', וכנראה שהיה זה שמה של שיטת בנייה שהייתה נפוצה אז, וכך יש קווי דמיון בין צורת בנייה זו לסדר בה מסודרות השורות בשירות.

דרשת רבי שילא איש כפר תמרתא (תלמוד בבלי, מסכת מגילה, דף ט"ז, עמוד ב') נותנת טעם לשינוי צורת הכתיבה בין השירות השונות: "דרש רבי שילא איש כפר תמרתא: כל השירות כולן נכתבות אריח על גבי לבינה ולבינה על גבי אריח, חוץ משירה זו ומלכי כנען, שאריח על גבי אריח, ולבינה על גבי לבינה. מאי טעמא? שלא תהא תקומה למפלתן".

בצורה זו המילים מסודרות כך ששורה אחת מופרדת ברווח לשלושה חלקים, כששני החלקים הקיצוניים מורכבים ממילה אחת בלבד, ושורה שנייה מופרדת ברווח לשני חלקים. בצורה כזו:

> 
> לאמר [\*\*\*\*] אשירה לה' כי גאה גאה [\*\*\*\*] סוס
> 
> 
> ורכבו רמה בים [\*\*\*\*\*\*\*\*\*] עזי וזמרת יה ויהי לי
> 
> 
> לישועה [\*\*\*\*\*\*] זה אלי ואנוהו [\*\*\*\*\*\*\*\*\*] אלהי
> 
> 
> 
> 

בצורה זו של אריח על גבי לבנה מופיעות:

* שירת הים
* שירת דבורה.

קיימים דיונים בספרות חז"ל על כשרות הכתיבה בדיעבד באופן הפוך (כתיבה רגילה במקום אריח על גבי לבנה, או כתיבת אריח על גבי לבנה במקום כתיבה רגילה).

אריח על גבי אריח
----------------

עשרת בני המן כתובים בצורת אריח על גבי אריח ולבנה על גבי לבנה
צורה נוספת היא "**אריח על גבי אריח ולבנה על גבי לבנה**". כך:

> 
> איש[.\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*] ואת
> 
> 
> פרשנדתא [,\*\*\*\*\*\*\*\*\*\*\*\*\*\*\*\*\*\*\*\*] ואת
> 
> 
> דלפון [\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*] ואת
> 
> 
> אספתא [,\*\*\*\*\*\*\*\*\*\*\*\*\*\*\*\*\*\*\*\*\*\*] ואת
> 
> 
> פורתא [,\*\*\*\*\*\*\*\*\*\*\*\*\*\*\*\*\*\*\*\*\*\*\*] ואת
> 
> 
> 
> 

בצורה זו מופיעות:

* שירת האזינו
* שלושים ואחד המלכים
* הריגת עשרת בני המן

לגבי שירת דוד יש מחלוקת: על פי מסורת חז"ל היא נכתבת אריח על גבי לבנה, אולם בכתר ארם צובא היא כתובה אריח על גבי אריח.

הערות שוליים
------------

1. ↑  תלמוד בבלי מסכת מגילה דף טז עמוד ב
2. ↑  שירת הים, ספר שמות, פרק ט"ו.
3. ↑  ספר שמות, פרק ט"ו
4. ↑  ספר שופטים, פרק ה'
5. ↑  מסכת מנחות דף לא עמוד ב; מסכת סופרים פרק א הלכה יא
6. 1 2  מגילת אסתר, פרק ט', פסוקים ז'–ט'
7. ↑  ספר דברים, פרק ל"ב, פסוקים א'–מ"ג
8. ↑  ספר יהושע, פרק י"ב, פסוקים ט'–כ"ד
9. ↑  ספר שמואל ב', פרק כ"ב
**דוב מינימוס** (שם מדעי: ***Ursus minimus***) הוא מין נכחד של טורף ממשפחת הדוביים, שחי באירופה של הפליוקן והפליסטוקן שלפני 5.3 עד 1.8 מיליון שנה מהיום. המין נחשב לקדום ביותר מבני הסוג דוב, והוא הוגדר לראשונה ב-1827 משמעות שמו הוא: "קטן".

דוב זה התגלה ברחבי אירופה מחופי הים השחור של רוסיה ואוקראינה, מערבה עד צרפת ודרומה עד איטליה. הוא היה אביו הקדום של המין דוב אטרוסכוס שחפף עימו בתחומי מחייתו והיה מעט גדול יותר. כפי ששמו מרמז דוב זה היה קטן יחסית לדובים החיים והיה דומה במראהו לדוב שחור אסייתי. קשה מאוד להבדיל בין העצמות של שני המינים למעט גילם הקדום יותר. הוא הזכיר מעט גם דוב מלאי בגודלו הקטן.

הדוב הקדום היה בעל גולגולת קטנה באורך 25 סנטימטרים ומערכת שיניים שכללה מלתעות גדולות בעלות כתרים רחבים וניבים וטוחנות קטנים יחסית אך מחודדים יותר. הטפרים שלו היו גדולים מאוד ובמבנה שלהם נראה שטיפס על עצים. הוא התפתח ממינים קדומים יותר כמו האורסאווס.

הדוב הקדום חי ביערות של אירופה שהתקררה לאיטה עד לתקופת הקרח האחרונה, בה שלטו הקרחונים ביבשת. האקלים הקשה שהשתנה גרר שינויים במבנה גופו של הדוב ובעיקר במבנה שיניו שהותאמו ללעיסת מזון קשה יותר. במשך הפליסטוקן הוא נכחד והוחלף בדובים גדולים יותר.

קישורים חיצוניים
----------------

ויקישיתוף מדיה וקבצים בנושא **דוב מינימוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

שרידי לסתות הדוב
**הבחירות הפרלמנטריות** ה-13 במספרן בקנדה מאז הקמתה באיחוד קנדה התקיימו ב-17 בדצמבר 1917 והיו בחירות לבית הנבחרים הקנדי, הבית התחתון בתוך הפרלמנט של קנדה. היו אלו מבין הבחירות החשובות ביותר בהיסטוריה הקנדית והם התקיימו במהלכה של מלחמת העולם הראשונה ו-11 ימים בלבד מאז פיצוץ הליפקס. היו אלו הבחירות הראשונות בהיסטוריה הקנדית שבהן ניתנה זכות הצבעה לנשים. קודם לבחירות הנהיגה את קנדה ממשלה שמרנית בראשותו של ראש הממשלה רוברט בורדן. האופוזיציה הונהגה בידי וילפריד לורייה, מנהיג המפלגה הליברלית. במסגרת מעורבותה של קנדה במלחמת העולם הראשונה נדרש מצידה של הממשלה להעביר חוק גיוס חובה לחיל המשלוח הקנדי, זאת לאחר שהממשלה לא יכלה למלא את הבטחתה לגיוס מתנדבים בלבד.

עקב מהלך המלחמה נדחו הבחירות בשנה מ-1916 ל-1917, החלטה שאושררה בידי הממשלה הבריטית בראשות דייוויד לויד ג'ורג'. לקראת הבחירות הביא בורדן למהפך במפה הפוליטית, כאשר בתמיכת חבר המפלגה השמרנית, ארתור מיין, פירק את המפלגה השמרנית והקים במקומה את "המפלגה היוניוניסטית" (Unionist Party) שנועדה להניע מצביעים ליברליים תומכי הגיוס לתמיכת הממשלה. לקראת הבחירות אפשרה הממשלה זכות הצבעה לנשותיהם של חיילים שהיו באותה העת בשדה הקרב במלחמה. בבחינת ההצבעה חולקו המפלגה הליברלית של לורייה והמפלגה היוניוניסטית של בורדן פשוט בתור האופוזיציה והממשלה עבור המצביעים. הבחירות חילקו בעיקרן את האוכלוסייה האנגלית פרוטסטנטית כתומכת המפלגה היוניוניסטית ואת האוכלוסייה הצרפתית קתולית כתומכת המפלגה הליברלית. בסופן של הבחירות השתנתה המערכת הפוליטית בקוויבק, אשר בתוכה נעלם הפלג הפוליטי השמרני למשך יובל.

במהלך הבחירות היו מספר מועמדים עצמאיים ומפלגות קטנות. הממשלה היוניוניסטית קיבלה בסופן של הבחירות 1,070,694 קולות שהיוו 56.93% מכלל הקולות לעומת האופוזיציה הליברלית שקיבלה 729,756 קולות שהיוו 38.80% מכלל הקולות. היו אלו הבחירות האחרונות שבהן התחרה לורייה לראשות הממשלה שכן הוחלף בהנהגת הליברלים בידי ויליאם ליון מקנזי קינג. בבחינת מושבי בית הנבחרים השיגו היוניוניסטים 153 מושבים לעומת 82 לליברלים. הממשלה היוניוניסטית עם זאת, סבלה ממשברים פנימיים עקב חלוקת חבריה בין הפלג הליברלי והפלג השמרני. על כל מקרה, הממשלה החדשה העבירה חקיקה שאכפה את חוק גיוס החובה.

תוצאות לפי מפלגה
----------------

| מפלגה | מנהיג מפלגה | מספר קולות | מספר מושבים |
| --- | --- | --- | --- |
| **המפלגה היוניוניסטית**
(הממשלה) | **רוברט בורדן** | **1,070,694**
(56.93%) | **153** |
| המפלגה הליברלית
(האופוזיציה) | וילפריד לורייה | 729,756
(38.80%) | 82 |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות בקנדה 1917** בוויקישיתוף
* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
דב מאולף ומלוויו ב-1900
**דב מאולף** או **דב מרקד** הוא דב, שנלכד או גודל, ועבר אילוף, כדי לבצע תנועות דמויות ריקוד על מנת לבדר בני אדם. 

הצגות של דובים מרקדים התרחשו באירופה ובאסיה מימי הביניים ועד המאה ה-19, אך יש מדינות שבהן התופעה קיימת גם במאה ה-21, כמו ספרד בה נחזתה התופעה באוקטובר 2007. לאורך ההיסטוריה עסקו באילוף דובים קבוצות ושבטים שונים, וביניהם רומאני וסינטי. שבט הרומאני אורסרי עסק בתחום ברומניה, אוקראינה וסביבותיהן, שבט הרומאני "מֶדְבֶדַרָה" עסק בכך בסלובקיה, ובבלקן מאלפי הדובים הרומאניים נקראים "מֶצְ'קַרָה". קבוצות אלה לא דוברות תמיד את אותם דיאלקטים רומאניים ולא בהכרח מכירות זו בזו כזהות.

הדרך לאלץ את הדובים לרקד בוצעה באמצעות הובלתם בכלוב עם רצפת פח כפולה, במרווח הוכנסו גחלים, והגברת האש חיממה את רצפת הפח, ואילצה את הדוב להרים את כפותיו מהפח הלוהט.

שחרור דובי הודו
---------------

הדובים המרקדים הם מסורת עתיקה בהודו. מיעוט הודי הנושא את השם "קאלאנדאר" התפרנס מאות בשנים מהפעלת דובים מרקדים. הם נהגו לנקב את סחוס אפם של הדובים ולהעביר דרכו חבל - משיכה בחבל גרמה כאב לדוב ואילצה אותו לבצע את מה שהמאלף רצה.

פעולה משולבת של שלטונות הודו וארגון פילנתרופי של מאמצי דובים מאוסטרליה הביאה בסופו של דבר לפדיון מאות דובים ושחרורם, תוך פיצוי הבעלים.

פעולות דומות, בקנה מידה קטן יותר, בוצעו גם בארצות נוספות.

קישורים חיצוניים
----------------

ויקישיתוף מדיה וקבצים בנושא **דוב מאולף** בוויקישיתוף
* The End of the Dancing Bears (באנגלית)

הערות שוליים
------------

1. ↑  Dancing bears in Spain cause public outcry (באנגלית)
2. ↑  Milena Hubschmannova, What is the Romani Language? University of Hertfordshire Press, 2000. עמ' 60.
3. ↑  A Kalandar’s life beyond the bears (באנגלית)
4. ↑  Salvatoarea ursilor (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4397459-4

 |
**ויליאם "ויל" קליי** (באנגלית: **William "Will" Claye**; נולד ב-13 ביוני 1991) הוא אתלט אמריקאי. הוא פעמיים ברציפות סגן אלוף אולימפי (לונדון 2012 וריו דה ז'ניירו 2016), סגן אלוף עולם (לונדון 2017) ושתי מדליות ארד מאליפות העולם (טגו 2011 ומוסקבה 2013) בקפיצה משולשת. נוסף לכך, הוא בעל מדליית ארד אולימפית (לונדון 2012) בקפיצה לרוחק. 
קליי מדורג במקום השלישי בכל הזמנים בקפיצה משולשת (18.14 מטר).

קריירה
------

קליי למד שנתיים באוניברסיטת אוקלהומה ולאחר מכן עבר לאוניברסיטת פלורידה בה התאמן לצידו של כריסטיאן טיילור בהדרכת דיק בות'. בשנת 2009 זכה במדליית זהב בקפיצה משולשת במשחקים הפאן-אמריקאיים לנוער עם תוצאה של 16.57 מטר. 

באליפות העולם באתלטיקה שנערכה בטגו, קוריאה הדרומית בשנת 2011 זכה קליי במדליית ארד בשיא אישי חדש של 17.50 מטר, אחרי טיילור (17.96 מטר) ופיליפס אידוו מבריטניה (17.77 מטר). נוסף לכך, הוא סיים במקום תשיעי בקפיצה לרוחק בתוצאה של 8.10 מטר.

### אלוף עולם באולם

באליפות העולם באתלטיקה באולם שנערכה באיסטנבול, טורקיה 2012 זכה קליי במדליית זהב בתוצאה של 17.70 מטר, לפני טיילור שקפץ למרחק של 17.63 מטר וליוקמן אדמס מרוסיה (17.36 מטר). נוסף לכך, הוא סיים במקום רביעי בקפיצה לרוחק בתוצאה של 8.04 מטר.

באולימפיאדת לונדון זכה קליי בשתי מדליות, כסף וארד. מדליית כסף בקפיצה משולשת בתוצאה של 17.62 מטר, אחרי כריסטיאן טיילור (17.81 מטר) ולפני פבריציו דונאטו מאיטליה (17.48 מטר) ומדליית ארד בקפיצה לרוחק בתוצאה של 8.12 מטר, אחרי גרג רתרפורד מבריטניה (8.31 מטר) ומיטשל ואט מאוסטרליה (8.16 מטר).

באליפות העולם באתלטיקה שנערכה במוסקבה שברוסיה באוגוסט 2013 זכה קליי בפעם שנייה ברציפות במדליית ארד בקפיצה משולשת בתוצאה של 17.52 מטר, אחרי טדי טאמגו מצרפת שקבע את התוצאה השלישית בטיבה בכל הזמנים של 18.04 מטר ופדרו פבלו פיצ'רדו מקובה (17.68 מטר).

באולימפיאדת ריו דה ז'ניירו זכה במדליית כסף בשיא אישי של 17.76 מטר. ביוני 2017 שיפר את שיאו ל-17.91 מטר, תוצאה המדרגת אותו תשיעי בכל הזמנים.

בתחרות שנערכה בקליפורניה ביוני 2019, קליי שיפר את שיאו האישי בקפיצה משולשת לאחר שקפץ למרחק של 18.14 מטר, תוצאה המדרגת אותו במקום השלישי בכל הזמנים.

שיאים אישיים
------------

### אצטדיון

* קפיצה משולשת: 18.14 מטר (2019)
* קפיצה לרוחק: 8.29 מטר (2011)

### אולם

* קפיצה משולשת: 17.70 מטר (2012)
* קפיצה לרוחק: 8.24 מטר (2012)

קישורים חיצוניים
----------------

ויקישיתוף מדיה וקבצים בנושא **ויל קליי** בוויקישיתוף
* ויל קליי, ברשת החברתית טוויטר
* ויל קליי, ברשת החברתית אינסטגרם
* ויל קליי, באתר olympedia.org
* ויל קליי, באתר התאחדות האתלטיקה הבין-לאומית
* ויל קליי, באתר ליגת היהלום
* ויל קליי, באתר Track and Field (גברים)
* ויל קליי, באתר נבחרת ארצות הברית באתלטיקה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 245856
* MusicBrainz: a4d5a07c-6774-43b7-81ab-325c99a211ba

 |
**הבחירות הפרלמנטריות** השמיניות במספרן בקנדה מאז הקמתה באיחוד קנדה התקיימו ב-23 ביוני 1896 והיו בחירות לבית הנבחרים הקנדי, הבית התחתון בפרלמנט של קנדה. הבחירות היוו מהפך פוליטי בקנדה. במהלכן התחרו שלוש מפלגות מרכזיות: המפלגה השמרנית של קנדה; בראשות ראש הממשלה המכהן, צ'ארלס טאפר, שהיו בשלטון עוד מאז הבחירות הפרלמנטריות של 1878, המפלגה השמרנית-ליברלית של קנדה שהייתה בת חסותה של המפלגה השמרנית והציעה גם כן את טאפר בתור מועמד לראשות הממשלה והמפלגה הליברלית של קנדה, אשר בראשותו של וילפריד לורייה, ראש האופוזיציה.

הבחירות כללו מעורבות של מספר מועמדים עצמאיים ומספר מפלגות קטנות: המפלגה הלאומנית, המפלגה הלאומנית השמרנית, מפלגת הפטרונים של התעשייה, מפלגת "מקכתיטה" (מפלגה קתולית אנטי-צרפתית) ומפלגת איגוד המגן הפרוטסטנטי. מאז הבחירות הקודמות עברה ראשות הממשלה בין חמישה אישים מהמפלגה השמרנית: ג'ון אלכסנדר מקדונלד (נפטר בתפקיד), ג'ון אבוט (התפטר), ג'ון תומפסון (נפטר בתפקיד), מקנזי בוול (התפטר) וצ'ארלס טאפר, שמונה לראש ממשלה מעט יותר מחודשיים לפני הבחירות. תדמיתו של טאפר בתור נציג פוליטי מטעם האימפריאליזם הבריטי הוביל להתנגדות נרחבת אליו באזור קוויבק, איפה שהליברלים בהנהגת לורייה זכו ברוב מוחץ בסיומן של הבחירות.

בסופן של הבחירות השיגו השמרנים יותר קולות בבחינת ההצבעה העממית, אך לפי חלוקת הנציבויות היו אלו הליברלים שהשיגו את מרב מושבי הפרלמנט והקימו ממשלה חדשה בראשותו של לורייה. לורייה היה ראש הממשלה הקנדי הראשון שמוצאו בקוויבק והוא קנדי צרפתי. טאפר קיבל 467,415 קולות ו-86 מושבים לעומת לורייה שקיבל 401,425 קולות אך 117 מושבים עבור מפלגתו בבית הנבחרים.

תוצאות לפי מפלגה
----------------

| המפלגה | מנהיג המפלגה | מספר קולות | מספר מושבים |
| --- | --- | --- | --- |
| **המפלגה הליברלית של קנדה** | **וילפריד לורייה** | 401,425 | **117** |
| המפלגה השמרנית של קנדה | צ'ארלס טאפר | **430,874** | 71 |
| המפלגה השמרנית-ליברלית | 36,541 | 15 |

קישורים חיצוניים
----------------

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
**פרס פרנץ ליסט** (בהונגרית: **Liszt Ferenc-díj**) הוא הפרס הגבוה ביותר בתחום המוזיקה, שמוענק על ידי הרפובליקה של הונגריה. הפרס הוא על שמו של הפסנתרן והמלחין ההונגרי הגדול פרנץ ליסט. המשרד למשאבי אנוש מעניק את הפרס כהכרה והוקרה בשל פעילות מצטיינת בתחום המוזיקה ואמנויות הבמה המוזיקליות (ביצוע מוזיקלי, ניצוח וכדומה). הפרס מוענק משנת 1952.

הפרס
----

הפרס מוענק לשמונה אנשים בלבד בכל שנה ב־15 במרץ. עד 1976 היו לו שלוש דרגות לפרס שלאחר מכן אוחדו לאחד בלבד. מקבל הפרס זוכה בפרס כספי, במדליה ובתעודה על שמו שמאשרת את זכאותו לפרס.

**1952-1992:** מדליית ברונזה עגול דו צדדית. בחלקו הקדמי דיוקנו של פרנץ ליסט מביט ימינה ומסביב הכיתוב "FERENC LISZT 1886-1811". זר עלי דפנה בצד האחורי, על הגב המדליה, עם הכיתוב "**FERENC LISZT AWARD**". המדליה עוצבה על ידי הפסל וולטר מאדארשי.

**משנת 1992:** מדליית ברונזה עגולה חד-צדדית, קוטר 80 ס"מ, עובי 8 מ"מ. שנושא דיוקן ימני, קמור, שך המלחין והכיתוב "**FERENC LISZT PRIZE**". המדליה עוצבה על ידי הפסל גאבור גאטי.

לקריאה נוספת
------------

* מאגר הפרסים וההצטיינות בין השנים 1948 - 1980. נערך ונערך על ידי יוז'פנה מג'ייר. פלמירו טוליאטי County Library, Kaposvár ISBN 963-7551-57
* מאגר הפרסים וההצטיינות 1981–1990. ספריית המחוז והעיר, Kaposvár ISSN 0237-2312
* ·פרסי 2010: המשרד למשאבי אנוש "Állami és művészeti díjakat adtak át március 15-e alkalmából". Nemzeti Erőforrás Minisztérium. 14
* מיהו מי 2009. אד. פיטר הרמן. בודפשט: משרד הטלגרף ההונגרי. 2008

קישורים חיצוניים
----------------

ויקישיתוף מדיה וקבצים בנושא **פרס פרנץ ליסט** בוויקישיתוף
* זולטאן וונצ'י: *על פרס פרנץ ליסט* = פפגנו, 17 במרץ 2017
* muzsika.net HU ISSN 1588-1415
* רשימת ההצטיינות עד 2008

הערות שוליים
------------

1. ↑  מקבלי הפרס מעשירים את התרבות ההונגרית (מאמר בהונגרית)
2. ↑  הענקת הפרסים על ידי שר התרבות במרץ 2016
אין תמונה חופשיתאין תמונה חופשית
**דב תדמור** (28 באוגוסט 1929 - 11 ביוני 2017) היה מנהל ואיש עסקים ישראלי.

ביוגרפיה
--------

דב תדמור נולד בשנת 1929 בעיר בלז'ץ שבפולין, כן להינדה ונחום רצימור. במלחמת העולם השנייה, בשנת 1940 הוגלתה משפחתו לסיביר, שם שרדה בתנאים קשים. ב-1946 חזרה המשפחה לפולין וב-1948 עלה לבדו לישראל. הוא התגייס לצה"ל ולחם במלחמת העצמאות במסגרת גדוד מוריה. ב-1950 השתחרר מצה"ל. למד משפטים בבית הספר הגבוה למשפט ולכלכלה והוסמך כעורך דין. הוא החל לעבוד במחלקה המשפטית של חברת "דלק".

כיהן כמנכ"ל חברה לנכסים ולבנין מהקמתה ב-1961 ועד 1985. ב-1985 מונה למנכ"ל חברת דיסקונט השקעות (שלימים שינתה שמה ל"השקעות דיסקונט"), החברה האם של החברה לנכסים ולבנין. במסגרת זו שימש גם יו"ר בחברות בנות של השקעות דיסקונט: סאיטקס, סלקום, החברה לנכסים ובניין, תבל תשדורת בינלאומית לישראל, רב-בריח ועוד. כיהן גם כדירקטור בחברות אי די בי חברה לאחזקות, אי די בי חברה לפיתוח, דיסקונט השקעות, אל-ים אניות, יתרון חברה להשקעות ואלרון. ב-1999 סיים תפקידו כמנכ"ל חברת השקעות דיסקונט, והתפטר מתפקידיו האחרים בקבוצת אי די בי. בשנותיו בחברה הוביל אותה לצמיחה ניכרת - עם כניסתו לחברה היה שווי השוק שלה 50 מיליון דולר, ועם פרישתו הגיע שווי השוק שלה ל-1.4 מיליארד דולר.

בתחילת המאה ה-21 נמנה, יחד עם אהרון דוברת, יוסי מימן ואלפרד אקירוב, עם מקימי ITN - חברה לתקשורת. ב-2000 ריכז את פעילותו העסקית באמצעות חברת שרידב בע"מ.

ב-1999 הוגש נגדו ונגד מנהלים נוספים בהשקעות דיסקונט כתב אישום בגין אי צירוף דוחות של חברות מסונפות מקבוצת השקעות דיסקונט (ישקר, טכנולוגיית להבים ותפרון) והטעיית הציבור. ב-2002 הורשעו הנאשמים, ועל תדמור נגזרו שישה חודשי עבודות שירות, 12 חודשי מאסר על תנאי וקנס בסך 700 אלף ש"ח. הנאשמים זוכו בערעור שהגישו לבית המשפט המחוזי, ובשנת 2010 קיבל בית המשפט העליון את ערעור המדינה, וגזר על תדמור קנס בסך 600 אלף ש"ח ו-20 חודשי מאסר על-תנאי. בהתאם לסעיף 226(א) לחוק החברות נאסר על המורשעים לכהן כדירקטורים בחברות ציבוריות למשך חמש שנים החל מ-21 בפברואר 2010.

תדמור נמנה עם חבר הנאמנים של אוניברסיטת תל אביב, מכון ויצמן למדע, האוניברסיטה העברית בירושלים והטכניון.

חיים אישיים
-----------

בשנת 1954 נישא לשרה ולזוג נולדו בת ובן. באוגוסט 2005 נהרגה שרה בתאונת רכבת ליד בית יהושע.

קישורים חיצוניים
----------------

* דוד תדהר (עורך), "דב תדמור", באנציקלופדיה לחלוצי הישוב ובוניו, כרך יט (1971), עמ' 5661
* דב תדמור, באתר News1
* שירי דובר, ‏נפטר איש העסקים דב תדמור, באתר גלובס, 12 ביוני 2017
* קרן-אור גרינברג, נפטר איש העסקים דב תדמור, בגיל 87, באתר כלכליסט, 12 ביוני 2017

הערות שוליים
------------

1. ↑  מסיימי בית הספר הגבוה למשפט ולכלכלה, "זמנים", 21 בנובמבר 1954
2. ↑  שירי דובר, ‏נפטר איש העסקים דב תדמור, באתר גלובס, 12 ביוני 2017
3. ↑  איתי הר אור, הרשעת תדמור בעליון: חדשות רעות לעברייני צווארון לבן, באתר כלכליסט, 22 בפברואר 2010  
רע"פ 11476/04 מדינת ישראל נ' חברת השקעות דיסקונט ואחרים, ניתן ב־21 בפברואר 2010
4. ↑  רע"פ 11476/04 מדינת ישראל נ' חברת השקעות דיסקונט ואחרים, ניתן ב־14 באפריל 2010
5. ↑   סעיף 226 לחוק החברות, בספר החוקים הפתוח
6. ↑  ג'קי חורי, שרה תדמור, רעייתו של דב תדמור, נהרגה בתאונת רכבת סמוך לבית יהושע, באתר הארץ, 17 באוגוסט 2005
**כוח האיחוד האירופי** (באנגלית: **European Union Force**; בקיצור: **EUFOR**) הוא השם הכללי של כוח התגובה המהירה הפועל מטעם האיחוד האירופי כחלק ממדיניות הביטחון וההגנה המשותפת. EUFOR כפוף למטה הצבאי של האיחוד האירופי, ופועל לצד כוחות צבאיים אחרים של האיחוד האירופי כמו יורוקורפוס, כוח הז'נדרמריה האירופי, הכוח הימי האירופי וקבוצות הקרב של האיחוד האירופי. EUFOR הופעל 4 פעמים עד היום: במקדוניה ממרץ 2003 ועד דצמבר 2003 כ-EUFOR Concordia, בבוסניה והרצגובינה מאז 2004 כ-EUFOR Althea, ברפובליקה הדמוקרטית של קונגו ב-2006 ובצ'אד והרפובליקה המרכז-אפריקאית מאז 2007.

מבצעים ופעילויות
----------------

### EUFOR Concordia

EUFOR Concordia הוא כוח צבאי במקדוניה.

### EUFOR Althea

EUFOR Althea הוא כוח צבאי בבוסניה והרצגובינה במטרה לפקח על היישום הצבאי של הסכם דייטון. הכוח הוא ממשיכו של כוחות כוח הייצוב וכוח האכיפה.  

### EUFOR קונגו

נעשה שימוש בראשי התיבות EUFOR גם בפרישה הקצרה בשנת 2006 ברפובליקה הדמוקרטית של קונגו. ב-25 באפריל 2006, החלטה 1671 של מועצת הביטחון, אישרה הצבה זמנית של כוחות האיחוד האירופי לתמיכה במשימות האומות המאוחדות בקונגו (MONUC).

חיילי האיחוד האירופי בצ'אד.
### EUFOR צ'אד /  הרפובליקה המרכז-אפריקאית

EUFOR  ביצעו גם משימות מטעם האיחוד האירופי בצ'אד והרפובליקה המרכז-אפריקאית משנת 2007 ועד היום.

### EUFOR RCA

EUFOR RCA הוא כוח במסגרת משימת שמירת שלום  ברפובליקה המרכז-אפריקאית.

קישורים חיצוניים
----------------

ויקישיתוף מדיה וקבצים בנושא **EUFOR** בוויקישיתוף
**חוזה לויד הולבאס** (נולד ב-27 ביוני 1984) הוא כדורגלן גרמני-יווני המשחק בבאיירן אלצנאו בעמדת המגן השמאלי.

קריירת מועדונים
---------------

הולבאס נולד בגרמניה המערבית לאב יווני ואם אורוגוואית. הולבאס התחיל לשחק כדורגל במחלקות נוער של מועדונים קטנים בעיר הולדתו אשפנבורג בעמדת החלוץ. בגיל 18 הצטרף למחלקת הנוער של אשפנבורג-דאם.

בשנת 2005 הצטרף הולבאס לוויקטוריה קהל, בה הבקיע 15 שערים ב-33 הופעות. בקיץ 2006 חתם במינכן 1860 והצטרף לקבוצת המילואים של המועדון. לאחר שהצטיין עם 12 כיבושים, חתם בקבוצה הבוגרת. ב-21 בספטמבר 2007 ערך את הופעת הבכורה שלו נגד סנט פאולי. בקיץ 2009 הגיע אוואלד לינן למועדון והסיט את הולבאס לעמדת המגן השמאלי.

בקיץ 2010 עבר ביחד עם מאמנו לאולימפיאקוס תמורת חצי מיליון אירו. ב-15 ביולי 2010 ערך את הופעת הבכורה שלו במועדון בניצחון 0–5 נגד בסה קביה האלבנית במסגרת מוקדמות הליגה האירופית. ב-20 במרץ 2011 הבקיע את שער הבכורה שלו עבור המועדון במשחק האליפות של המועדון בו ניצח 0–6 נגד א.א.ק. אתונה. ב-19 באוקטובר 2011 הבקיע בניצחון 1–3 נגד בורוסיה דורטמונד במסגרת של הבתים של ליגת האלופות. ב-3 במרץ 2012 הבקיע בניצחון 0–2 נגד OFI כרתים שזכה בתואר של השבוע.

ב-30 באוגוסט 2014, חתם הולבאס ברומא ל-3 שנים תמורת 1.5 מיליון אירו. ב-24 בספטמבר 2014, הולבאס ערך את הופעת הבכורה שלו במועדון בניצחון 1–2 נגד פארמה. ב-30 בנובמבר 2014, הבקיע הולבאס את שער הבכורה שלו עבור רומא בניצחון 2–4 נגד אינטר מילאנו.

ב-2 ביולי 2015 חתם הלבואס בווטפורד לשנתיים עבור 2.5 מיליון יורו. ב-8 באוגוסט ערך את הופעתו הבכורה בקבוצה בתיקו 2-2 נגד אברטון. ב-10 בספטמבר 2016 הבקיע את שערו הראשון בקבוצה בניצחון 2–4 על ווסטהאם יונייטד.

ב-18 באוגוסט 2020 חזר הולבאס לאולימפיאקוס וחתם לעונה אחת.

ב-24 בספטמבר 2021 חתם בבאיירן אלצנאו.

קריירה בינלאומית
----------------

הולבאס זכאי לשחק עבור 3 מדינות:גרמניה מולדתו, יוון מולדת אביו ואורוגוואי מולדת אימו. בנובמבר 2011 קיבל אזרחות יוונית וב-11 בנובמבר 2011 ערך את הופעת הבכורה שלו עבור הנבחרת בתיקו 1-1 נגד רוסיה. הוא נכלל בסגל הנבחרת לקראת יורו 2012 ומונדיאל 2014. ב-10 באוקטובר 2016 לאחר הניצחון 0–2 על אסטוניה הודיע על פרישה מהנבחרת.

תארים
-----

אולימפיאקוס
* אליפות יוון: 2010/2011, 2011/2012, 2012/2013, 2013/2014
* הגביע היווני: 2011/2012, 2012/2013

קישורים חיצוניים
----------------

ויקישיתוף מדיה וקבצים בנושא **חוזה הולבאס** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת יוון – יורו 2012** |
| --- |
| 1 צ'לקיאס • 
2 מניאטיס • 
3 צבלאס • 
4 מלזס • 
5 ק.פאפאדופולוס • 
6 מקוס • 
7 סמארס • 
8 א.פאפאדופולוס • 
9 ליברופולוס • 
10 קראגוניס • 
11 מיטרוגלו • 
12 צורבאס •
13 סיפקיס • 
14 סלפינגידיס •
15 טורוסידיס •
16 פוטקיס •
17 גקאס •
18 ניניס •
19 פאפאסטאטופולוס •
20 הולבאס •
21 קאטסוראניס •
22 פורטוניס •
23 פטפטזידיס •
מאמן: סנטוש | יווןיוון |

| **נבחרת יוון – מונדיאל 2014** |
| --- |
| 1 קרנזיס • 
2 מניאטיס • 
3 צבלאס • 
4 מנולאס • 
5 מוראס • 
6 ציוליס • 
7 סמראס • 
8 קונה • 
9 מיטרוגלו • 
10 קראגוניס • 
11 וינטרה • 
12 גליקוס •
13 קאפינו • 
14 סלפינגידיס •
15 טורוסידיס •
16 כריסטודולופולוס •
17 גקאס •
18 פטפאצידיס •
19 סוקראטיס •
20 הולבאס •
21 קאטסוראניס •
22 סמאריס •
23 טכטסידיס •
מאמן: סנטוש | יווןיוון |
מיקום הביצים משפיע על מינם בשל הטמפרטורה השונה בקן. על פי רוב טמפרטורות גבוהות או נמוכות יוצרות זכרים, וטמפרטורות ממוזגות יוצרות נקבות.
**קביעת מין תלוית טמפרטורה** (באנגלית: **Temperature-dependent sex determination** או בקיצור **TSD**), היא אחד מהמנגנונים המופיעים בטבע לקביעת הזוויג של אורגניזם. בדרך זו מין הצאצא נקבע לפי הטמפרטורה השוררת בסביבתו בזמן הדגירה. המנגנון נפוץ בעיקר בקרב חולייתנים בעלי שפיר עוברי, למשל תנינאים.

מנגנון קביעת המין אצל קבוצות הזוחלים החיות בימינו שונה מזה הנפוץ אצל מרבית החולייתנים המתבסס על כרומוזומים. הביצים מושפעות מן הטמפרטורה בה הן מודגרות במהלך השליש הראשון של התפתחות העובר. מנגנון זה נפוץ בעיקר אצל התנינאים (תנינים, אליגטורים, קיימנים וגאביאלים), אצל חלק ממיני הצבים ואצל לטאות אחדות. אצל הצבים - הזכרים מתקבלים בטמפרטורות דגירה נמוכות יותר מהנקבות, כאשר טווח הטמפרטורות בו מתקבלים שני המינים (בהרכב משתנה) הוא בין מעלה אחת לשתיים. אצל לטאות ותנינאים, פועל המנגנון על-פי רוב באופן הפוך. בסמוך לטווח הטמפרטורות "המעורבות" ובתוכו מתקבל שילוב מסוים (תלוי בטמפרטורה) של שני המינים, ולעיתים רחוקות יותר מתקבלים צאצאים בעלי מאפיינים של שני המינים.

בנוסף, קיימת סינרגיה בין הטמפרטורה ובין הורמונים מסוימים. החדרת אסטרדיול לביצים שהודגרו בטמפרטורות מייצרות-זכרים הביאה לבקיעת נקבות שהיו זהות פיזיולוגית לנקבות המתקבלות בטמפרטורות מייצרות-נקבות. מתוך ביצוע הניסוי ההפוך (קבלת זכרים בטמפרטורות מייצרות-נקבות) נמצא כי האנזים שאחראי להמרה של טסטוסטרון לאסטרדיול, ארומטאז, ממלא תפקיד כלשהו בהתפתחות הנקבות. בנוסף, ההורמונים והטמפרטורה מראים סימנים לפיהם הם פועלים באותו כיוון, במובן זה שבסמוך לטמפרטורות המעורבות נחוצות כמויות קטנות יותר של הורמון זה או אחר כדי להביא לשינוי "כפוי" של המין.

ב-1977 הוצע מודל תאורטי החוזה כי הברירה הטבעית תעדיף בעלי חיים עם מנגנון TSD על פני בעלי חיים עם מנגנון מבוסס כרומוזומים כאשר סביבת ההתפתחות של בעל החיים משפיעה על סיכוי השרידה באופן שונה כלפי זכרים ונקבות. מודל זה חוזק בתצפיות כשלושים שנים מאוחר יותר.

קישורים חיצוניים
----------------

* כיצד נקבע המין זכר-נקבה בזוחלים - ד"ר מאיר ברק, מכון דוידסון
* ynet, כשכדור הארץ יתחמם - הנקבות ייעלמו, באתר ynet, 29 בדצמבר 2008

הערות שוליים
------------

1. ↑  Wibbels, T. J.J. Bull, and D. Crews 1991. Chronology and morphology of temperature dependent sex determination. The Journal of Experimental Zoology 260: 371-381.
2. 1 2  Bull, J. J. 1980. Sex determination in reptiles. Quart. Review of Biology 55: 3-21.
3. ↑  Wibbels, T. J.J. Bull, and D. Crews 1991. Synergism between temperature and estradiol: A common pathway in turtle sex determination. The Journal of Experimental Zoology 260: 130-134.
4. ↑  Crews, D. 1996. Temperature-dependent sex determination: the interplay of steroid hormones and temperature. Zoo. Sci. 13:1-13.
5. ↑  Transcript of the 24th January edition of the weekly Nature Podcast, from the Nature journal's website.
6. ↑  The adaptive significance of temperature-dependent sex determination in a reptile from Nature.
**ברנט ג'ט** (באנגלית: **Brent Ward Jett**;‏ נולד ב-5 באוקטובר 1958, פונטיאק, מישיגן) הוא טייס קרב ואסטרונאוט לשעבר בתוכנית מעבורות החלל של נאס"א.

ביוגרפיה
--------

ברנט ג'ט נולד בעיירה במישיגן וגדל בפורט לודרדייל שבפלורידה. בשנת 1981 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית. לאחר סיום לימודי תואר הוא קיבל הסמכה כטייס F-14 טומקט והוצב בנושאת מטוסים Saratoga (CV-60). בשנת 1986 הוא נשלח ללימודי המשך בבית הספר של הצי ללימודים מתקדמים, בה סיים לימודי תואר שני בשנת 1989. בשנת 1990 הוא חזר כטייס ניסוי והיה מעורב במספר פרויקטים של הצי האמריקאי. בספטמבר 1991 הוא חזר לשרת בנושאת מטוסים. בסך הכול הוא עשה כ-5000 שעות טיסה ב-30 מטוסים שונים.

שירות בתחום החלל
----------------

בשנת 1992 ג'ט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1996 הוא השתתף במשימת STS-72 כמומחה משימה של מעבורת החלל אנדוור ( בריאן דאפי היה מפקד צוות). המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. במשימת STS-81 בשנת 1997 (מייקל בייקר היה מפקד צוות) הוא היה טייס צוות של מעבורת החלל אטלנטיס. המעבורת נשאה עימה אל תחנת החלל מיר אספקה ואת האסטרונאוט ג'רי ליננג'ר, שהחליף את האסטרונאוט ג'ון בלאהה, שחזר לכדור הארץ על גבי המעבורת לאחר שהייה בת 4 חודשים במיר. בשנים 1997/1998 הוא היה נציג נאס"א במרכז גגארין להכשרת קוסמונאוטים.

בדצמבר 2000 ג'ט טס לחלל כמפקד צוות של STS-97 על מעבורת החלל אנדוור. המטרה של המשימה הייתה להמשיך בניית תחנת החלל הבין-לאומית והעברת אספקה לצוות קבוע. בספטמבר 2006 ג'ט טס לחלל בפעם הרביעית כמפקד צוות של STS-115 על מעבורת החלל אטלנטיס. המעבורת התחברה לתחנת החלל הבין-לאומית והביאה ציוד להרחבתה.

בשנת 2007 ג'ט עזב את השירות בצי אך המשיך לעבוד בנאס"א בתפקידי ניהול. הוא פרש בשנת 2013.

קישורים חיצוניים
----------------

ויקישיתוף מדיה וקבצים בנושא **ברנט ג'ט** בוויקישיתוף
* ביוגרפיה
* ריאיון עם ג'ט ברנט
ד"ר **זופיה פראניו** (בפולנית: **Zofia Franio**; ‏16 בינואר 1899 – 25 בנובמבר 1978) הייתה רופאה פולנייה, אשר שירתה בדרגת מייג'ור בצבא פולין, ופעילה במחתרת הפולנית, שהוכרה כחסידת אומות העולם על הצלת יהודים בשואה.

פעילות בתקופת השואה להצלת יהודים
--------------------------------

ד"ר פראניו הכירה זמן רב לפני מלחמת העולם השנייה את אנה אשכנזי, יהודייה שעבדה כמורה בבית ספר תיכון לתפירה בוילנה. לאחר כיבוש וילנה על ידי הצבא הגרמני ב-1941, הסתתרה אשכנזי בדירתה של ולאדיסלבה מוזולף, שניהלה את בית הספר בו עבדה עד 1939. לאחר מכן עברה אשכנזי לחווה בבעלותה של מוזולף. מוזולוף דאגה להשיג עבור אנה תעודת זהות ליטאית מזויפת על שם אנה וירסקה.

בסתיו 1941 צעדה אשכנזי ברגל, מצוידת בתעודה המזויפת, מהחווה עד לעיר ורשה, והגיעה לדירתה של פראניו. פראניו הצליחה להשיג עבורה קנקארטה, שאפשרה את מגוריה בעיר ורשה.

למרות הקנקארטה ותעודת הזהות המזויפת, אשכנזי הועברה בין מקומות מסתור שונים - תחילה בדירתה של פראניו ולאחר מכן, מחשש להלשנות, במקומות אחרים שאיתרה פראניו. בסוף שנת 1943 פראניו מצאה לה עבודה ב"בית חולים של ילדי ישו", בו היא נשארה עד פרוץ מרד ורשה באוגוסט 1944.

פראניו רצתה לסייע גם לאמה ולאחותה של אשכנזי, שהתגוררו בעיר לבוב. היא נסעה אליהן, אולם, הן סירבו להצעתה.

פראניו סייעה גם לבן דודתה של אשכנזי: אדוארד קודנובסקי, הסתתר בעיר לבוב, עד שנשלח ברכבת לאושוויץ. אדוארד הצליח לקפוץ מהרכבת הנוסעת, להתחמק מהנאצים ולבסוף הגיע לוורשה, אל דירתה של פראניו. ד"ר פראניו אבחנה שהוא לקה בטיפוס, סיפקה לו מסמכים מזויפים, שלקחה מנפטר צעיר ואשפזה אותו בבית החולים למחלות מידבקות ע"ש סטניסלב הקדוש בוורשה. בבית חולים זה היו לפראניו ידידים נאמנים בקרב אנשי הצוות. בעקבות פקודה חדשה של הרשויות הגרמניות, כל המטופלים המדבקים הועברו לבית החולים הזיהומי ברחוב צ'וצ'ימסקה (Chocimska). בזמן שאחיות בית החולים רחצו את אדוארד, הן שמו לב שהוא נימול ודיווחו על כך למנהל בית החולים, ד"ר גורטנר. המנהל פנה לד"ר פראניו, שאמרה לו: "אם אתה היית נתקל במצב כזה, מה היית עושה בתור רופא ובן אדם?". ד"ר גורטנר השתתק ולא הסגיר את המטופל. אחרי שאדוארד קודנובסקי החלים מן הטיפוס, פראניו ביקשה מאשכנזי לאסוף מזוודה בשבילו. בתוך המזוודה היו פריטי לבוש וכאלף זלוטי במזומן. למרות העזרה שקיבל קודנובסקי, הוא לא שרד את המלחמה.

הכרה והנצחה
-----------

ב-11 במאי 1971, העידה אנה אשכנזי-וירסקה על פעילות ההצלה של ד"ר פראניו בהצהרה בשבועה שנתנה בבית המשפט העליון בלונדון. ב-26 בדצמבר 1971, הוכרה פראניו על ידי יד ושם כחסידת אומות העולם בטקס שהתקיים בוורשה ושמה נחקק בקיר הכבוד בגן חסידי אומות העולם ביד ושם בירושלים.

קישורים חיצוניים
----------------

ויקישיתוף מדיה וקבצים בנושא **זופיה פראניו** בוויקישיתוף
* ד"ר זופיה פראניו, באתר "יד ושם" (באנגלית)
* ד"ר זופיה פראניו, באתר מוזיאון מרד ורשה **(בפולנית)**

הערות שוליים
------------

1. 1 2 3  הצהרה בשבועה שנתנה ד"ר זופיה פראניו, 7 ביולי 1965, תיק M.31.2/720/1, ארכיון יד ושם
2. 1 2 3  הצהרה בשבועה שנתנה אנה אשכנזי-וירסקה בבית המשפט העליון בלונדון, 11 במאי 1971, תיק M.31.2/720/1, ארכיון יד ושם
3. ↑  ד"ר זופיה פראניו, באתר "יד ושם" **(באנגלית)**

|  |  |
| --- | --- |
| בקרת זהויות עריכת הנתון בוויקינתונים | 
* GND: 1201333628
* VIAF: 302698941
* WorldCat: lccn-no2019097688

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זופיה פראניו"**.
**EROS B**, הלוויין השני בסדרת לווייני הצילום המסחריים "ארוס", אשר תוכננו על ידי התעשייה האווירית, נבנו במפעל מב"ת ומופעלים ונמצאים בבעלות החברה "אימאג'סאט אינטרנשיונל". פירוש השם EROS הוא Earth Resources Observation Satellite.

היסטוריה
--------

חברת "אימאג'סאט אינטרנשיונל" הכריזה כי החלה בבנית הלוויין ב-4 בדצמבר 2000, יום לפני שיגור הלוויין הראשון בסדרה "EROS A". על פי התכנון שיגור ה-EROS B היה אמור להתבצע בשנת 2001, ואחריו תוכננו עוד 6 לוויינים בסדרה. ביולי 2000 הודיעה החברה על השלמת גיוס הון בהיקף של יותר מ-90 מיליון דולר. שנה אחר כך חתמה על הסכם אשראי בסך 70 מיליון דולר עם בנק לאומי למימון המשך פיתוח סדרת הלוויינים והודיעה ששיגורו של הלווין השני נדחה לשנת 2003. ב-28 ביולי 2001 חתם רשמית מפעל מב"ת של התעשייה האווירית על הסכם עם חברת "אימאג'סאט אינטרנשיונל" לבניית הלוויין "EROS B" בעלות של 110 מיליון דולר. בדצמבר 2001 הודיעה החברה כי שיגור הלווין ידחה, עקב קשיים בגיוס לקוחות. בשלב זה רק ממשלות ישראל, טייוואן והודו נרשמו כלקוחות עבור "EROS B". 

הלוויין שוגר, אחרי עיכובים נוספים, ב-25 באפריל 2006, על טיל "סטארט 1" מקוסמודרום סבובודני בסיביר, רוסיה למסלול בגובה של כ-500 ק"מ. המשגר הרוסי לאחר שהוכיח רקורד של 100% הצלחה בשיגור שלושה לוויינים ברציפות. המשגר הרוסי הוא הסבה של טיל בליסטי. ב־28 באפריל 2006 הודיעה חברת "ISI" שהתקבלו צילומים ראשונים מהלוויין ארוס B.

במקור, הצפי לפעילות הלוויין הייתה כעשר שנים, אולם הלוויין עלה על הציפיות, ונכון לשנת 2022, עדיין נמצא בשירות חברת ISI.

מפרט טכני
---------

EROS B מצויד במצלמה בעלת רזולוציה גבוהה, 70 סנטימטר, מתוצרת חברת אל-אופ. רזולוציה זו נחשבה עד לפני שנים אחדות כרזולוציה לצרכים צבאיים, אולם כיום מותר למכור תמונות אזרחיות שצולמו ברזולוציה זו. הוא פיתוח של התעשייה האווירית ואל-אופ, וכולל אלמנטים מהלוויינים הצבאיים מסדרת אופק. משקלו הנמוך, כ- 290 ק"ג, היה בעת פיתוחו כמחצית ממשקלם הממוצע של לוויינים אזרחיים אחרים. עובדה שהקנתה לו גמישות ביכולת התמרון בחלל ויציבות רבה יותר.

התמונות שהלוויין מצלם יועדו לשימושים אזרחיים, מסחריים ומדעיים עבור מדינות וחברות מסחריות, למטרות שונות בהם: מיפוי של שטחים קרקעיים וימיים לצרכים שונים, ובהם איכות סביבה, ניצול קרקעות ותכנון תשתיות. תמונות הלוויין יכולות לשמש גם להתראה מפני אסונות טבע ולאומדן נזקיהם.

קישורים חיצוניים
----------------

* דף הבית של חברת אימג'סאט
* חנן גרינברג וסוכנויות הידיעות, לוויין הריגול הישראלי החדש שוגר לחלל, באתר ynet, 26 באפריל 2006

הערות שוליים
------------

1. ↑  דרור מרום, ‏החלה בניית לוויין הצילום האזרחי השני של תע"א ואימג'-סאט, שעלותו כ-100 מיליון ד', באתר גלובס, 4 בדצמבר 2000
2. ↑  הארץ, חברה בת של תע"א בתחום לווייני צילום גייסה יותר מ-90 מיליון דולר, באתר TheMarker‏, 31 ביולי 2000
3. ↑  דרור מרום, ‏לאומי יספק לאימג'-סאט אשראי של 70 מיליון דולר לפיתוח סדרת לווייני EROS, באתר גלובס, 26 ביולי 2001
4. ↑  אמנון ברזילי, התע"א חתמה על הסכם לבניית לוויין ארוס B ב-110 מיליון ד', באתר הארץ, 28 ביולי 2001
5. ↑  דרור מרום, ‏חברת אימג'-סאט מתקשה לגייס לקוחות לשירותי לוויין הצילום האזרחי ארוס-בי, באתר גלובס, 27 בדצמבר 2001
6. ↑  אורה קורן, עמוס הראל, שוגר לוויין ישראלי שיצלם תמונות ברזולוציה גבוהה ממתקנים איראניים, באתר הארץ, 25 באפריל 2006
7. ↑  אורה קורן, הלוויין ארוס B של אימג'סט החל לשגר תצלומים באיכות "מעולה", באתר TheMarker‏, 30 באפריל 2006
**סקרבורו** (באנגלית: **Scarborough**) היא העיר הגדולה ביותר ובירתו של האי טובגו שהוא מחוז אוטונומי נפרד של טרינידד וטובגו.

גאוגרפיה
--------

אוכלוסיית העיר מנתה 17,000 תושבים בשנת 2010 המהווים כמעט שליש מכלל אוכלוסיית האי. על נופה של העיר שולט מבצר המלך ג'ורג', מבנה מבוצר מהמאה ה-18 הקרוי על שמו של המלך ג'ורג' השלישי, שכיום מהווה את משכנו של מוזיאון היסטורי-ארכאולוגי. נמל המים העמוקים של סקרבורו נבנה ב-1991. לפני כן היה על האניות לעגון במרחק מהחוף.

היסטוריה
--------

הגלגול הראשון של העיר היה בשנת 1654. אז היא כונתה למפסינבורג, על שם שני האחים ההולנדים שהיו מייסדיה. סקרבורו הפכה להיות בירת טובגו ב-1769 כאשר היא החליפה את הבירה עד אז, ג'ורג'טאון. תחת השלטון הצרפתי היא נקראה פור לואי. ההולנדים היו אלה, אשר עם שובם לשלטון בשנות ה -70 של המאה ה -19, הקימו את הממשלה האזרחית הראשונה בטובגו, והביאו מאות עבדים אפריקנים. לאחר מספר פיתולים היסטוריים נוספים, ניתנה טובגו רשמית לבריטים בשנת 1814, והסתיימה סוף סוף בעידן אי הוודאות הפוליטית. בשנים 1821-1825 נבנה בית הנבחרים הנוכחי באתר בית המשפט לשעבר. בית הנבחרים של טובגו, הוא האחראי על הממשל המקומי באי.

שרות מעבורות מקשר את העיר עם פורט אוף ספיין. כמו שאר האי, משרת את העיר נמל התעופה הבינלאומי רובינסון השוכן במרחק של 13 ק"מ ממרכז העיר.

סקרבורו קרויה על שמה של עיר הנושאת את אותו השם במחוז צפון יורקשייר שבאנגליה.

קישורים חיצוניים
----------------

ויקישיתוף מדיה וקבצים בנושא **סקרבורו** בוויקישיתוף
* סקרבורו, באתר אנציקלופדיה בריטניקה (באנגלית)

הערות שוליים
------------

1. ↑  Population of Scarborough, Trinidad and Tobago
2. ↑  SCARBOROUGH, Discover TOBAGO

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477950005171
* GND: 7606421-9
* LCCN: n2002163230
* NARA: 10037383
* VIAF: 126864885
* WorldCat (עם VIAF): 126864885

 |